กรมควบคุมมลพิษ (คพ.) พบปริมาณค่าฝุ่นละออง PM 2.5 เพิ่มสูงขึ้นเกือบทุกพื้นที่ต่อเนื่อง จากสภาพอากาศปิด
กรมควบคุมมลพิษ (คพ.) พบปริมาณค่าฝุ่นละออง PM 2.5 เพิ่มสูงขึ้นเกือบทุกพื้นที่ต่อเนื่อง จากสภาพอากาศปิด โดยเฉพาะบริเวณริมถนนยังมีปริมาณฝุ่นละอองสูงอยู่สถานีตรวจวัดคุณภาพอากาศ กรมควบคุมมลพิษ (คพ.) ตรวจวัดสถานการณ์ค่าฝุ่นละอองขนาดเล็ก PM2.5 พื้นที่กรุงเทพมหานครและปริมณฑลวันนี้ 12 ม.ค.62 ภาพรวมคุณภาพอากาศอยู่ในระดับ คุณภาพปานกลางถึงเริ่มมีผลกระทบต่อสุขภาพ โดยสารมลพิษทางอากาศที่ตรวจพบเกินมาตรฐาน คือ ฝุ่นละออง ขนาดไม่เกิน 2.5 ไมครอน (PM2.5) ตรวจพบค่าระหว่าง 48 - 80 ไมโครกรัมต่อลูกบาศก์เมตร ปริมาณฝุ่นละอองยังคงเพิ่มขึ้นในเกือบทุกพื้นที่ โดยเฉพาะพื้นที่ริมถนน ค่าฝุ่นละออง PM2.5 อยู่ในระดับเริ่มมีผลกระทบต่อสุขภาพ เนื่องจากสภาพอากาศลอยตัวไม่ดี อุณหภูมิเพิ่มขึ้นตามความสูงในระดับล่าง สภาพอากาศปิด มีเมฆเป็นส่วนมาก และมีหมอกในตอนเช้า โดยฝุ่นละอองเกินมาตรฐานบริเวณริมถนนกาญจนาภิเษก เขตบางขุนเทียน , แขวงบางนา เขตบางนา , แขวงคลองจั่น เขตบางกะปิ , แขวงดินแดง เขตดินแดง , ริมถนนพระราม 4 เขตปทุมวัน , ริมถนนอินทรพิทักษ์ เขตธนบุรี , ริมถนนลาดพร้าว เขตวังทองหลาง , ริมถนนดินแดง เขตดินแดง , แขวงพญาไท เขตพญาไท , แขวงพลับพลา เขตวังทองหลาง , ต.นครปฐม อ.เมืองนครปฐม จ.นครปฐม, ต.บางกรวย อ.บางกรวย จ.นนทบุรี , ต.คลองหนึ่ง อ.คลองหลวง จ.ปทุมธานี , ต.ทรงคนอง อ.พระประแดง จ.สมุทรปราการ , ต.ตลาด อ.พระประแดง จ.สมุทรปราการ , ต.บางเสาธง อ.บางเสาธง จ.สมุทรปราการ, ต.อ้อมน้อย อ.กระทุ่มแบน จ.สมุทรสาคร และ ริมถนนคู่ขนานพระราม 2 อ.เมือง จ.สมุทรสาคร ขณะที่ค่าฝุ่นละออง ขนาดไม่เกิน 10 ไมครอน (PM10) ตรวจพบค่าระหว่าง 66 - 123 ไมโครกรัมต่อลูกบาศก์เมตร เกินมาตรฐานบริเวณริมถนนกาญจนาภิเษก เขตบางขุนเทียน และ ต.ทรงคนอง อ.พระประแดง จ.สมุทรปราการ ทั้งนี้คาดการณ์ว่า คุณภาพอากาศในวันพรุ่งนี้ 13 ม.ค.62 จะอยู่ในระดับเริ่มมีผลกระทบต่อสุขภาพ และจากโมเดลพยากรณ์สภาพอากาศของกรมอุตุนิยมวิทยาช่วงวันที่ 12-13 มกราคม อากาศยังคงลอยตัวไม่ดี สภาพอากาศค่อนข้างปิดทั้งนี้ คพ. ได้ประสานกรุงเทพมหานครและ 5 จังหวัดปริมณฑล ดำเนินมาตรการป้องกันและแก้ปัญหา PM2.5 ต่อเนื่อง โดยกรุงเทพมหานครได้เร่งคืนพื้นที่ผิวจราจรจากการก่อสร้างรถไฟฟ้าเพื่อแก้ปัญหาการจราจรติดขัดสาเหตุหนึ่งของการเพิ่มขึ้นของฝุ่นละออง รวมทั้งกรุงเทพมหานคร ยังได้มีคำสั่งให้ทุกเขตกวาดล้างถนนอย่างเข้มงวดทุกวัน พร้อมทั้งจัดอุปกรณ์ฉีดพ่นละอองน้ำเพื่อลดปัญหาฝุ่นละออง ตรวจวัดควันดำและรณรงค์ลดฝุ่นละอองจากการก่อสร้าง สำหรับประชาชนสามารถติดตามสถานการณ์คุณภาพอากาศแบบ Realtime ได้ทางแอพพลิเคชั่นและเว็ปไซต์ air4thai